18.2.2022
1.5.1.
EL
Επίσημη Εφημερίδα της Ευρωπαϊκής Ένωσης
C 78/15
Ονομασία τροφίμου που χρησιμοποιείται στην παραγωγή Η ονομασία ενός τροφίμου που έχει χρησιμοποιηθεί στην παραγωγή αλκοολούχου ποτού σύμφωνα με τις απαιτήσεις που καθορίζονται στο παράρτημα Ι για μια κατηγορία αλκοολούχων ποτών ή, σε περίπτωση ΓΕ, στον τεχνικό φάκελο/στις προδιαγραφές προϊόντος, μπορεί επίσης να αναφέρεται στην παρουσίαση, την περιγραφή και την επισήμανσή του ως προαιρετική πληροφορία (15).
Πράγματι, όπως θα δούμε στη συνέχεια (βλ. παράγραφο 2.1 κατωτέρω), ο συνδυασμός της νόμιμης ονομασίας ενός αλκοολούχου ποτού με την ονομασία ενός τροφίμου που προβλέπεται/επιτρέπεται στην παραγωγή του δεν θεωρείται σύνθετος όρος σύμφωνα με το άρθρο 3 σημείο 2), στο οποίο ο σύνθετος όρος ορίζεται ως ο συνδυασμός της ονομασίας ενός αλκοολούχου ποτού με (μεταξύ άλλων) «την ονομασία ενός ή περισσοτέρων τροφίμων [...] εκτός τροφίμων που χρησιμοποιούνται για την παραγωγή του εν λόγω αλκοολούχου ποτού σύμφωνα με το παράρτημα I [...]».
Η ονομασία τροφίμου/τροφίμων που χρησιμοποιούνται για την παραγωγή αλκοολούχου ποτού μπορεί να αναγράφεται με σκοπό την ενημέρωση του καταναλωτή σχετικά με τις πρώτες ύλες που του προσδίδουν ειδικά οργανοληπτικά χαρακτηριστικά, εφόσον η ένδειξη αυτή είναι αληθής, ακριβής και δεν παραπλανά τον καταναλωτή.
Στην περίπτωση αυτή, η νόμιμη ονομασία εξακολουθεί να είναι η ονομασία που επιτρέπεται στο πλαίσιο της κατηγορίας αλκοολούχων ποτών ή στον τεχνικό φάκελο/στις προδιαγραφές προϊόντος μιας ΓΕ.
#18 - Παραδείγματα επιτρεπόμενης ένδειξης ενός ή περισσότερων κύριων τροφίμων που χρησιμοποιούνται για την παραγωγή του αλκοολούχου ποτού:
1) Αποσταγμένο gin με λυκίσκο
— Αποσταγμένο gin με ραβέντι και ζιγγίβερι*
2) Λικέρ ροδάκινο - Λικέρ καφέ
— Κρέμα σοκολάτας (λικέρ)**
3) Advocaat με καφέ
— Λικέρ αυγών με Speculoos***
* Σύμφωνα με το σημείο 21 στοιχείο α) σημείο i) του παραρτήματος I, αποσταγμένο gin μπορεί να παραχθεί με απόσταξη αιθυλικής αλκοόλης γεωργικής προέλευσης παρουσία καρπών αρκεύθου και άλλων φυσικών φυτικών προϊόντων, εφόσον υπερισχύει η γεύση των καρπών αρκεύθου.
Ως εκ τούτου, οι ονομασίες αυτών των φυσικών φυτικών προϊόντων μπορούν να χρησιμοποιηθούν για τη συμπλήρωση της νόμιμης ονομασίας «αποσταγμένο gin».
Άλλα τρόφιμα, τα οποία δεν θεωρούνται φυσικά φυτικά προϊόντα, όπως το «ποπκόρν», δεν επιτρέπεται να συμπληρώσουν τη νόμιμη ονομασία «αποσταγμένο gin» παρά μόνο υπό τις προϋποθέσεις που προβλέπονται για τους «σύνθετους όρους».
Σημείωση:το σημείο 20 στοιχείο α) του παραρτήματος I επιτρέπει μόνο τη χρήση καρπών αρκεύθου ως φυσικών φυτικών προϊόντων στην παραγωγή gin.
Ως εκ τούτου, η προσθήκη άλλων φυσικών φυτικών προϊόντων σε gin θα πρέπει να επισημαίνεται ως σύνθετος όρος (δηλ.
η κατάλληλη νόμιμη ονομασία πρέπει να εμφανίζεται στο ίδιο οπτικό πεδίο).
** Σύμφωνα με το σημείο 33 στοιχείο στ) του παραρτήματος I, με την επιφύλαξη των άρθρων 11 και 12 και του άρθρου 13 παράγραφος 4, η νόμιμη ονομασία «λικέρ» μπορεί να συμπληρώνεται με την ονομασία μιας αρωματικής ύλης ή ενός τροφίμου που προσδίδει το κυρίαρχο άρωμα του αλκοολούχου ποτού, υπό τον όρο ότι το άρωμα προσδίδεται στο αλκοολούχο ποτό με την προσθήκη αρωματικών τροφίμων, αρωματικών παρασκευασμάτων και φυσικών αρωματικών ουσιών, που προέρχονται από την πρώτη ύλη που αναφέρεται στο όνομα της αρωματικής ύλης ή του τροφίμου, και η οποία συμπληρώνεται με αρωματικές ουσίες μόνον όταν αυτό είναι αναγκαίο για την ενίσχυση του αρώματος της εν λόγω πρώτης ύλης.
*** Σύμφωνα με το σημείο 39 στοιχείο γ) και το σημείο 40 στοιχείο γ) του παραρτήματος I, το λικέρ αυγών ή Advocaat και λικέρ με αυγά μπορεί να παράγεται με τη χρήση, μεταξύ άλλων, αρωματικών τροφίμων, όπως ο καφές και τα μπισκότα speculoos.
1.6.
Πρώτες ύλες αιθυλικής αλκοόλης ή προϊόντων απόσταξης Το άρθρο 13 παράγραφος 1 προβλέπει αυστηρότερους κανόνες όσον αφορά τις γεωργικές πρώτες ύλες που χρησιμοποιούνται για απόσταξη: «Η περιγραφή, παρουσίαση ή επισήμανση αλκοολούχου ποτού μπορεί να αναφέρεται στις πρώτες ύλες που χρησιμοποιήθηκαν για την παραγωγή της αιθυλικής αλκοόλης γεωργικής προέλευσης ή προϊόντων απόσταξης γεωργικής προέλευσης που χρησιμοποιήθηκαν στην παραγωγή του εν λόγω αλκοολούχου ποτού μόνο εάν η εν λόγω αιθυλική αλκοόλη ή τα εν λόγω προϊόντα απόσταξης ελήφθησαν αποκλειστικά από τις εν λόγω πρώτες ύλες.
Στην περίπτωση αυτή, κάθε είδος αιθυλικής αλκοόλης γεωργικής προέλευσης ή προϊόντος απόσταξης γεωργικής προέλευσης αναφέρεται κατά φθίνουσα σειρά των ποσοτήτων καθαρής αλκοόλης κατ’ όγκον».
(15) Όχι, ωστόσο, η ονομασία της/των πρώτης/-ων ύλης/-ών που αποστάζεται/-ονται για την παραγωγή αλκοόλης που χρησιμοποιείται για την παραγωγή ενός αλκοολούχου ποτού, η οποία υπόκειται στις διατάξεις του άρθρου 13 παράγραφος 1 (βλ. παράγραφο 1.6 κατωτέρω).